《蕙兰芳引 咏兰》
清代·陈维崧

溪店寺桥，映一带、铜峰蛾簇。有黛叶离披，露萼烟条齐矗。

参差鹿柴，日给与、幽芬千斛。似佳人绝代，零落今依草木。

数朵微含，一枝乍秀，淡淡如菊。笑秾李夭桃，祇解寻常妆束。

无言一笑，嫣然空谷。想采时、无数裙腰都绿。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。